El Bloque por Asturies empobinose pel camín de la coalición electoral con IU y colos  verdes nesa llamarga que ye la política "oficial" asturiana. Na primera llexislatura entá sintimos dalgo al Sr. Valledor de IU coles sos discrepancies de la política gubernamental anque yera la so politica, pero del BPA nin un res. Na segunda llexislatura nun se pauten llabores de gobiernu col PSOE hasta que´l sistema eleutoral(llei d´Hont) fai ingobernable Asturies nel parlamentu y pidi l´ayuda a la coalición, que-y la presta a cambiu d´una tabla reivindicativa de mínimos gracies a la perda de votos d´estos.  El Sr. Valledor opúsose a esti otru pautu. Y xente nel BPA tamien. Agora atopámonos con que l´únicu enllaz que tinía el BPA col "presuntu" asturianismu n´IU, yera´l Sr. Valledor y estí, mui sensatamente, cola del parlamentu. Un nueu parlamentariu del BPA sentaráse na Xunta Xeneral en representación de la coalición. ¿Podrémos falar del segundu parlamentariu nacionalista que va sentase nel parlamentu depués de Xuan Xosé Sánchez Vicente? Mala burra pal BPA qu´atópase con un diputáu nuna calición que ta nel  gobiernu asturianu que nin fai política d´isquierdes y munchu menos asturiana. Vamos pasálo enforma bien mientres enterramos el calabre nacionalista astur.